5 मिनट तक भारतीय सीमा में उड़ता रहा, BSF के जवानों ने फायरिंग कर खदेड़ा
India Pakistan Border Heroine Smuggling ; Drone Movement | BSF Punjab Illumination Bomb पाकिस्तानी तस्कर भारत में अपने नापाक इरादों को अंजाम देने के लिए लगातार कोशिशों में जुटे हुए हैं।
पाकिस्तानी तस्कर भारत में अपने नापाक इरादों को अंजाम देने के लिए लगातार कोशिशों में जुटे हुए हैं। बुधवार-गुरुवार की मध्यरात्रि को भी भारतीय सरहद में पाकिस्तानी ड्रोन घुस आया, लेकिन पंजाब सरहद पर पहरा दे रहे सीमा सुरक्षा बल (BSF) के सतर्क जवानों ने फायरिंग कर इसे खदेड़ने में कामयाबी हासिल की।
पाकिस्तानी ड्रोन पंजाब के गुरदासपुर में आदियां BOP पर दिखाई दिया। घटना रात 2.15 बजे के करीब हुई। BSF के जवान पहरा दे रहे थे, तभी ड्रोन की आवाज सुनाई दी। सतर्क जवानों ने ड्रोन की आवाज की तरफ फायरिंग शुरू कर दी।
तकरीबन 5 मिनट में ड्रोन भारतीय सीमा में रहा। BSF जवानों ने फायरिंग शुरू कर दी। इस दौरान रोशनी बम भी दागा गया, ताकि सही लोकेशन का पता चल सके। अंत में ड्रोन पाकिस्तानी सीमा में लौट गया।
पाक लगातार भेज रहा हेरोइन व हथियार
भारतीय सीमा में पाक लगातार ड्रोन के माध्यम से घुसपैठ की कोशिशें कर रहा है। बीते सोमवार पाक तस्करों की तरफ से भेजा ड्रोन अमृतसर के धनोआ कलां में मिला था। इसके बीते दो दिन लगातार भारतीय सीमा में हेरोइन की खेप भी BSF के जवानों ने जब्त की थी। लगातार विफलता मिलने के बाद भी पाक तस्कर अपने नापाक इरादों को अंजाम देने में जुटे हुए हैं।